Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Meseország vár reánk! – oviolimpia másként – mesebeli hétpróba művészeti eszközökkel, játékos és ügyességi feladatokkal a meseszereplők nyomán

**Tevékenységek:**  Oviolimpia másképp

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

**Dátum:** 2019. 10. 10.

**Felelősök a foglalkozás kivitelezéséért:**

Bréda Szilvia – Lancz Mónika

Juhos Erzsébet – Fodor Gabriella

Rózsa Anna – Bittó Éva

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítás * Hangsúlyt fektetni a mozgás fontosságára * Egészséges életmód iránti igény megalapozása |
|  | |
| **Tevékenység feladata:** | * Szokások, hagyományok ápolása – multikultúrális nevelés * A természetes gyermeki kíváncsiság felkeltése, kielégítése * Fair-play játék |
| **Szervezés:** | * Feltételek megteremtése, * Szükséges eszközök elkészítése, bebiztosítása a tevékenységek gördülékenysége érdekében * Knick –knack interaktív mozgásos tevékenység Belovics Sándorral - egyeztetés |
| **Eszközök:** | * szükséges sporteszközök biztosítása |
| **Módszerek:** | * Készülődés, közös mesebeli ügyességi játékok, |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Ragyogó napsütés várta október 10-én az óvodásokat, nagy örömmel és mosollyal érkeztek az óvodába, hiszen már alig várták a „mesés hétpróbát“, ahol a mesés, játékos feladatok mellett rengeteg élmény várta az apróságokat. Az elsődleges szempont nem is a versenyzésre irányult, hanem arra, hogy a sportra, a mozgás szeretetére buzdítsuk az óvodásaink figyelmét.

**Megvalósítás:**

Ezt a szép októberi nap reggelét bemelegítő interaktív mozgásos tevékenységgel kezdtük. Nagy segítségünkre volt Belovics Sándor zsonglőr, aki a zenés interaktív mozgásos foglalkozást vezette felváltva a  magyar illetve a szlovák csoportban. Míg tartott a zenés foglalkozás az egyik csoportszobában, a másik csoportszobában már a kis óvodások elindultak a Meseországba, ahol különböző játékos feladatokkal, „hétpróbával“ küzdötték le az akadályokat, melyeket a mesék szereplői gördítettek az útjukba. Az óvó nénik a mesehősök bőrébe bújva igazi mesés hangulatot varázsoltak a csoportszobába. Megjelent a Hófehérke, a szegény juhász, a meseerdő tündére és a szegény leány is, akik mesebeli, ügyességi feladatokra kérték az óvodásokat,hogy eljussanak az Óperenciás tengeren túlra. A Bogárvilág kis lakói meglátogatták a Piroskát és a farkast, a Három kismalacot, a Hüvelyk Matyit, Csipkerózsikát és a Hófehérke birodalmában Hófehérkét megmentették a gonosz királynétól.

Az Óperenciás tengeren túlra érve, az iskola sportpályáján folytatódott az oviolimpia. megkezdődött a több feladatból álló versengés. A különböző színekbe öltözött kis-és nagycsoportos gyermekek mindent beleadva küzdöttek a sorversenyekben, melyekben az óvó nénik is részt vettek. A versenyszámok alatt igazán jó hangulat volt mindegyik állomáson és a gyerekek egymást buzdítva szorítottak a csoporttársaiknak.

**Reflexió:**

Az egész délelőtt a jókedvről és a mozgás öröméről szólt, nem helyezésekért folyt a versengés. Ha ezt az élményt hazaviszik a gyermekek magukkal, a jövőben nagy eséllyel fognak majd valamilyen sportot űzni. Ezzel pedig egy remek közösség tagjai lehetnek és az egészségükért is rengeteget tehetnek. Az oviolimpia végén, a  szép helytállásért apró meglepetés várta a kis bajnokokat.

Nagymácséd, 2019. 10. 4.

Bréda Szilvia

Projekt koordinátor

.................................